Ferdigspilt Tutta økte til konkurrentene på dag to
Pettersen gikk runden tre under par (69 slag) i vanskelige vindforhold på Trump Turnberry Resort i Skottland. Dermed leder hun turneringen sju slag under par. Nærmeste gruppe ligger fem slag under par. – I dag spilte jeg en veldig solid runde golf. Jeg følte jeg hadde 100 prosent kontroll over ballen, retningen og skruen - alt man trenger å holde orden på i slike forhold, sa Pettersen til LPGA.com.1) Suzann Pettersen, Norge 137 (68-69) 2) Teresa Lu, Taiwan 139 (68-71), Ryu So-yeon, Sør-Korea 139 (67-72) Lydia Ko, Australia 139 (66-73), Ko Jin-young, Sør-Korea 139 (68-71), 6) Mika Miyazato, Japan 140 (68-72), 7) Anna Nordqvist, Sverige 141 (69-72), Minjee Lee, Australia (141 (69-72), 9) Park In-bee, Sør-Korea 142 (69-73). Øvrig norsk: 20) Marianne Skarpnord 145 (71-74) Hun var uheldig med været på turneringens første runde torsdag, hvor hun gikk ut sent på ettermiddagen, men den tidlige starten fredag skulle vise seg å være til 34-åringens fordel. Pettersen avsluttet i delt ledesle med Hyo Joo Kim, som gikk ut hele seks timer etter Tutta. Men når vinden økte utover dagen kollapset den sør-koreanske jenta og endte runden seks slag over par. – På slike dager prøver man bare å gjøre det så enkelt som mulig for deg selv. Jeg hadde en veldig smertefri runde og holdt med unna trøbbel. Det er også vanskelig å putte under slike forhold, men et er par enkle par hjalp, fortsatte Pettersen til nettsiden.Dermed har Pettersen sikret seg et glimrende utgangspunkt foran de to siste dagene med golf på den skotske vestkysten. Golfkommentator for Viasat, Per Haugsrud, tror Tutta holder hele veien inn. – Jeg tror hun vinner, sier han VG. – Når Tutta er i ledelse, pleier hun å være ganske rå. Samtidig advarer Haugsrud mot å ta noe for gitt: – I golfsporten er det sånn at du kan spille bra også uten å vinne. Det kan komme noen som overgår seg selv. Og her er det ikke som i fotball at du kan legge inn noen takling. Men som sagt: jeg tror på Tutta, avslutter han.Mannen som forsøker å bli amerikansk president, og eier av golfbanen British Open arrangeres på, Donald Trump, var også tilstede under dagens runde. Han fulgte spesielt med på vennen Tutta. – Se på dette, gutter. Hun har en utrolig sving, sa Trump til kompisene sine da Tutta slo ut på det 12. hullet skriver NTB. – Hun har en vakker sving med mye kraft. En av de aller beste, sa han til NTB før han hastet videre. De to har kjent hverandre i over ti år og Tutta beskriver Trump som en ivrig golfsupporter og en som støtter opp under kvinnegolf.Marianne Skarpnord (29) klarte ikke følge opp den fantastiske runden i går hvor hun endte ett slag under par. Hun gikk dagens runde to slag over par og ligger nå på + 1. Hun storspilte på gårsdagens runde med fire birdies, men på det 16. hullet skar det seg med en tripple bogey. Også på dagens runde ble det en double bogey på det 16. hullet. Skarpnord klarte uansett cuten med fire slags margin. PS: Regjerende mester i British Open, amerikanske Mo Martin, gikk en skrekkrunde åtte slag over par med seks bogies og en double bogey. Hun endte på fem slag over par og klarte ikke cuten slaget over.
Mens Suzann Pettersen (34) ble ferdig med sin runde tidlig fredag formiddag, falt konkurrentene tilbake utover dagen. Nå leder hun British Open med to slag.